
22-TA-3389: Noteikumu projekts (Grozījumi)
Grozījumi Ministru kabineta 2022. gada 5. jūlija noteikumos Nr. 421 "Eiropas Savienības Atveseļošanas un noturības mehānisma plāna 2.2. reformu un investīciju virziena "Uzņēmumu digitālā transformācija un inovācijas" 2.2.1.4.i. investīcijas "Finanšu instrumenti komersantu digitālās transformācijas veicināšanai" īstenošanas noteikumi"
TA saskaņojamie dokumenti
Noteikumu (grozījumu) projekts 6.0
Anotācija (ex-ante) 9.0
MK sēdes protokollēmuma projekts 1.0
Noteikumu konsolidētā versija 13.0
Atzinuma sniedzējs
Tieslietu ministrija
Atzinums iesniegts
07.06.2023.
Atzinuma sniegšanas termiņš
08.06.2023.
Saskaņošanas rezultāts
Nesaskaņots
Pieejamības statuss
Vispārpieejams

	1.
	Noteikumu konsolidētā versija
65. Pārejas periods piemērots Eiropas Komisijas apstiprinātos grozījumus Komisijas regulā Nr.651/2014, līdz brīdim, kad tie stāsies spēkā, nākamajā dienā pēc to publicēšanas Eiropas Savienības Oficiālajā Vēstnesī.
	Iebildums
Lūdzam svītrot vai precizēt noteikumu projekta 20.'punktā izteikto 65. punktu, jo no tā pašreizējās redakcijas nav saprotams tiesiskā regulējuma saturs. Tai skaitā nav saprotams, kas ir "pārejas periods" un kāds ir "pārejas periods", kam to piemēro, kāds 65. punktam ir sakars ar pārējo noteikumu projektu, kāpēc Ministru kabineta noteikumos tiek regulēti Eiropas Savienības regulu spēkā stāšanās noteikumi.
Piedāvātā redakcija
-
	Andra Reinfelde (TM)

	2.
	Noteikumu konsolidētā versija
35.3. Administratīvām vienībām Limbažu novadā, Ogres novadā, Saulkrastu novadā un Tukuma novadā piemēro 30% lielajiem komersantiem, 40% vidējiem komersantiem vai 50% sīkajiem (mikro) vai mazajiem komersantiem.
	Priekšlikums
Lūdzam skaidrot, kas saprotams ar noteikumu projekta 4. un 5. punktā (noteikumu 35.3. un 36.3. apakšpunktā) minētajām "administratīvām vienībām" un nepieciešamības gadījumā precizēt noteikumu projektu. Vēršam uzmanību, ka Administratīvo teritoriju un apdzīvoto vietu likumā izmantoti termini "administratīvā teritorija" un "teritoriālā iedalījuma vienība".
Piedāvātā redakcija
-
	Andra Reinfelde (TM)

	3.
	Noteikumu konsolidētā versija
39.2 Iekšlietu ministrijas Informācijas centrs (Sodu reģistrs) sniedz ziņas par minētajiem Krimināllikuma, Konkurences likuma, Imigrācijas likuma, Darba likuma un likuma Par nodokļiem un nodevām pārkāpumiem.
	Priekšlikums
Lūdzam precizēt noteikumu projektā paredzēto 39.2 punktu, ņemot vērā, ka Sodu reģistrā tiek iekļautas ziņas par noziedzīgus nodarījumus un administratīvos pārkāpumus izdarījušām personām. Tāpat lūdzam precizēt atsauci uz "minētajiem", jo no punkta redakcijas nav viennozīmīgi skaidrs, vai atsauce izdarīta uz iepriekšējā punktā (39.1punktā) minētajiem nodarījumiem un pārkāpumiem, vai 39. punktā, vai citās noteikumu normās minētajiem nodarījumiem un pārkāpumiem.
Vēršam arī uzmanību, ka šajā punktā nekorekti lietots skaidrojums iekavās (Sodu reģistrs). Norādām, ka Sodu reģistrs ir valsts informācijas sistēma, savukārt šīs sistēmas pārzinis un turētājs ir Iekšlietu ministrijas Informācijas centrs.
Piedāvātā redakcija
-
	Andra Reinfelde (TM)

	4.
	Noteikumu konsolidētā versija
62. Piemērot principu "nenodarīt būtisku kaitējumu" saskaņā ar regulas Nr. 2021/241 5. panta 2. punktu. Sabiedrība "Altum" ar gala labuma guvēju iekļauj informāciju, ka neatbalsta iniciatīvas, kas nodara būtisku kaitējumu. Šī apakšpunkta prasību ievērošana jānodrošina visa gala labuma guvēja investīciju projekta īstenošanas laikā:
	Priekšlikums
Lūdzam precizēt frāzi "Sabiedrība "Altum" ar gala labuma guvēju iekļauj informāciju", norādot, kur tiek iekļauta attiecīgā informācija (piemēram, līgumā par investīciju projekta īstenošanu). Norāmām arī, ka, ņemot vērā notiekumu 62. punktā minēto uzskaitījumu, secināms, ka šādi izslēdzoši apstākļi nebūtu norādāmi kā "informācija", bet kā projekta īstenošanas līguma noteikumi. 

Lūdzam arī precizēt 62. punkta ievaddaļas otro teikumu, jo nav skaidrs, par kādu "apakšpunktu" ir runa.
Piedāvātā redakcija
-
	Andra Reinfelde (TM)



